text: Fartbøder får forening til at stille spørgsmål
  25 november 2010 kl. 10.02
  Indslag i TV Syd om fartbøder udløser spørgsmål til transportministeren.
  TV Syd fortalte i mandags, at 226 bilister får eftergivet fartbøder på grund af ulovlig skiltning i Løjt Kirkeby ved
  Aabenraa.
  Det har nu fået foreningen Rejsearbejdere.dk til at gå til transportminister Hans Chr. Schmidt.
  Landsrettens dømte skiltningen ulovlig, fordi skiltningen kun var 60 cm høj. Lovkravet er på 1,50 meter.
  - Vi mener at Landsrettens dom kan danne præcedens ved andre sager om dårlig skiltning - f.eks. byzoneskilte i lav højde, siger formanden for foreningen, Hans Erik Meyer fra Aabenraa.
  